Don Giovanni
Don Giovanni ('Dominus Ioannes'), vel plene Il dissoluto punito, ossia il Don Giovanni (ad verbum 'Ganeo punitus, sive Dominus Ioannes') est opera musica in duos actus divisa, musica a Wolfgango Amadeo Mozart (K. 527) ad libellum Italianum Laurentii Da Ponte composita. Prima perfunctio a societate operatica Pragensi in Theatro Pragae (Regium Statuum Bohemiae Theatrum appellatum) die 29 Octobris 1787 data est, compositore ducente. Libello, sicut multis illius temporis libellis, titulus dramma giocoso ('drama iocosum') inscriptus est, nomen quod mixturam actionis seriae et comicae significat. Mozart compositioni in suo indice titulum "opera buffa" inscripsit. Quae opera, quamquam comica aliquando designata, comoediam, melodrama, et elementa ultra quae rerum natura patitur commiscet. Don Giovanni, quasi emporium in usitato repertorio operatico per orbem terrarum, gradum septimum in indice Operabase operarum frequentissime peractarum tenet. Quae opera praeterea est scriptoribus philosophisque res frugifera.